**ZAPISNIK SJEDNICE ŠKOLSKOG ODBORA**

Zapisnik sa 34. sjednice Školskog odbora OŠ Vjekoslava Kaleba Tisno, održane 11. travnja 2016. godine s početkom u 11:00 sati u prostorijama Osnovne škole Vjekoslava Kaleba.

Sjednici su nazočni: Kristijan Jareb, predsjednik; Maja Klarin, Sanja Milin, Andrija Berak, Višnja Štropin, Magdalena Martinović i Silvio Šoda, članovi; Sanda Crvelin, ravnateljica.

Za zapisničara je postavljen Silvio Šoda.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 33. sjednice,
2. Suglasnost Školskog odbora za produljenje ugovora učiteljici razredne nastave na određeno puno radno vrijeme do 45. dana
3. Imenovanje učiteljice Helene Čorkalo za zamjenicu ravnateljice
4. Razno

*Ad.1.* Na zapisnik sa 33. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Ravnateljica je na zakonski rok od 15 dana zaposlila Jaku Jakovčev na radno mjesto učiteljice razredne nastave do dobivanja suglasnosti Ureda državne uprave i zapošljavanja na temelju natječaja ili na neki od načina propisanih zakonom. S obzirom da do isteka roka nije došla suglasnost Ureda, ravnateljica traži od Školskog odbora suglasnost za produljenje ugovora o radu do 45. dana. Školski odbor je jednoglasno prihvatio prijedlog ravnateljice.

**ZAKLJUČAK**

1. **Produljuje se ugovor Jaki Jakovčev do 45. dana (28. svibnja 2016.)**

*Ad.3.* Ravnateljica je predložila za svoju zamjenicu učiteljicu razredne nastave Helenu Čorkalo. Nakon javnog glasovanja prijedlog ravnateljice je jednoglasno prihvaćen.

**ZAKLJUČAK**

1. **Imenuje se Helena Čorkalo za zamjenicu ravnateljice.**

*Ad.4.* Pod točkom *Razno* nije bilo rasprave.

Sjednica je završila u 11:30 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/07

URBROJ: 2182/1-12/1-10-16-2

Tisno, 11. travnja 2016.